
SVEUČILIŠTE U SPLITU

UNIVERSITAS STUDIORUM SPALATENSIS





KLASA: 003-08/19-05/00030
URBROJ: 2181-202-03-01-20-00__
Split, 26. lipnja 2020. godine

Na temelju članka 19. stavaka 2. i 3. Statuta Sveučilišne knjižnice u Splitu, a sukladno članku 66. stavku 6. Statuta Sveučilišta u Splitu i prijedlogu rektora Sveučilišta u Splitu, na 30. sjednici Senata Sveučilišta u Splitu, održanoj dana 26. lipnja 2020. godine pod točkom 10. dnevnog reda, donesena je sljedeća

O D L U K A

1. Razrješuju se dužnosti dosadašnji članovi Upravnog vijeća Sveučilišne knjižnice u Splitu, prof. dr. sc. Leandra Vranješ Markić, prorektorica za znanost i inovacije Sveučilišta u Splitu,  izv. prof. dr. sc. Josipa Ferri, v. d. pročelnice Sveučilišnog odjela za studije mora u Splitu i Ivan Akrap, viši predavač, pročelnik Sveučilišnog odjela za stručne studije u Splitu, s danom stupanja na snagu ove Odluke.

2. U novo Upravno vijeće Sveučilišne knjižnice u Splitu iz točke 1. ove Odluke, imenuju se prof. dr. sc. Leandra Vranješ Markić, prorektorica za znanost i inovacije Sveučilišta u Splitu,  izv. prof. dr. sc. Gloria Vickov, dekanica Filozofskog fakulteta u Splitu, izv. prof. dr. sc. Josipa Ferri, v. d. pročelnice Sveučilišnog odjela za studije mora u Splitu, Filip Klarić-Kukuz, mag. iur., glavni tajnik Sveučilišta u Splitu i Mario Podrug, student Medicinskog fakulteta u Splitu.
3. Imenovani članovi Upravnog vijeća Sveučilišne knjižnice u Splitu iz točke 1. i 2. ove Odluke imenuju se na mandat od 4 (četiri) godine, a koji mandat počinje teći od dana imenovanja.
4. Ova Odluka stupa na snagu danom donošenja.
Obrazloženje
Senat Sveučilišta u Splitu je prihvatio prijedlog rektora Sveučilišta u Splitu da se članovi Upravnog vijeća Sveučilišne knjižnice u Splitu, prof. dr. sc. Leandra Vranješ Markić, izv. prof. dr. sc. Josipa Ferri i Ivan Akrap, viši predavač, razriješe dužnosti članova Upravnog vijeća Sveučilišne knjižnice u Splitu.

Senat Sveučilišta u Splitu je prihvatio prijedlog rektora Sveučilišta u Splitu da se za članove Upravnog vijeća Sveučilišne knjižnice u Splitu imenuju prof. dr. sc. Leandra Vranješ Markić, prorektorica za znanost i inovacije Sveučilišta u Splitu,  izv. prof. dr. sc. Gloria Vickov, dekanica Filozofskog fakulteta u Splitu, izv. prof. dr. sc. Josipa Ferri i Filip Klarić-Kukuz, mag. iur., glavni tajnik Sveučilišta u Splitu na mandat od 4 (četiri) godine, a koji mandati počinju teći od dana imenovanja.
Senat Sveučilišta u Splitu je prihvatio prijedlog Studentskog zbora Sveučilišta u Splitu da se za studentskog predstavnika Upravnog vijeća Sveučilišne knjižnice u Splitu imenuje Mario Podrug, student Medicinskog fakulteta u Splitu.
Stupanjem na snagu novog Statuta Sveučilišne knjižnice u Splitu (klasa: 612-04/20-01/91, urbroj: 2181-121-01-20-01) 13. veljače 2020. godine, došlo je do povećanja broja članova Upravnog vijeća Sveučilišne knjižnice koje imenuje Senat i sada je to pet članova i to četiri s liste koju predlaže rektor, a jedan s liste koju predlaže studentski zbor. 
Kako bi svim članovima Upravnog vijeća Sveučilišne knjižnice u Splitu mandat počeo teći istovremeno donesena je odluka o razriješenju i imenovanju članova Upravnog vijeća.

Mandat člana Upravnog vijeća propisan je člankom 20. stavkom 1. Statuta Sveučilišne knjižnice u Splitu.
Na temelju gore navedenog odlučeno je kao u izreci.

Uputa o pravnom lijeku:

Protiv ove Odluke nije dopuštena žalba, već se može podnijeti upravna tužba Upravnom sudu u Splitu u roku od 30 dana od dana primitka ove Odluke.

  R E K T O R
prof. dr. sc. Dragan Ljutić
Dostaviti s povratnicom:

1. Prof. dr. sc. Leandra Vranješ Markić, Sveučilište u Splitu,
2. Izv. prof. dr. sc. Gloria Vickov, Filozofski fakultet u Splitu,
3. Izv. prof. dr. sc. Josipa Ferri, Sveučilišni odjel za studije mora u Splitu,
4. Ivan Akrap, viši predavač, Sveučilišni odjel za stručne studije u Splitu,
5. Sveučilišna knjižnica u Splitu,

6. Pismohrana, ovdje.
2

